2019 में भारत-न्यूजीलैंड मैच की व्यूअरशिप 2.53 करोड़ के साथ टॉप पर थी
CSK vs RCB Match Viewership Record Update: IPL में सोमवार को रायल चैलेंजर्स बेंगलुरु और चेन्नई सुपर किंग्स के बीच हुए मैच डिजिटल प्लेटफॉर्म पर ब्यूअरशिप के मामले में दूसरे नंबर पर पहुंच गया है
IPL में सोमवार को रायल चैलेंजर्स बेंगलुरु और चेन्नई सुपर किंग्स के बीच हुए मैच डिजिटल प्लेटफॉर्म पर व्यूअरशिप के मामले में दूसरे नंबर पर पहुंच गया है। इस मुकाबले की लाइव स्ट्रीमिंग देखने वालों की संख्या 2.4 करोड़ तक रही। यह IPLकी अब तक की सबसे ज्यादा व्यूअरशिप है। वहीं, डिजिटल पर सबसे ज्यादा व्यूअरशिप 2019 वनडे वर्ल्ड कप में भारत और न्यूजीलैंड के बीच खेले गए मैच के दौरान आई थी। उस मैच की व्यूअरशिप 2.53 करोड़ थी।
IPL में सबसे ज्यादा लाइव स्ट्रीमिंग देखने वालों की तादाद 12 अप्रैल को हुए मुकाबले में नजर आई थी। चेन्नई सुपर किंग्स और राजस्थान रॉयल्स के मैच का व्यूअरशिप 2.2 करोड़ था। वहीं IPLमें इस लिस्ट में तीसरे नंबर पर रॉयल चैलेंजर्स बेंगलुरु और लखनऊ सुपर जायंट्स का मैच आता है। इस मुकाबले की लाइव स्ट्रीमिंग भी 1.8 करोड़ था।
आखिरी ओवर में टूटा IPLव्यूअरशिप का रिकॉर्ड
मैच का आखिरी ओवर काफी रोमांच से भरा था। RCB को जीतने के लिए आखिरी ओवर में 6 गेंदों पर 19 रन की जरूरत थी। वहीं क्रीज पर सुयश प्रभुदेसाई और वनिंदु हसरंगा मौजूद थे। जबकि चेन्नई की ओर से गेंदबाजी करने का जिम्मा मथीशा पथिराना के कंधों पर था। पहली गेंद पर सुयश ने एक रन लिया। दूसरी गेंद पर हसरंगा ने 1 रन लिया। तीसरी गेंद पर सुयश ने छक्का जड़ा। चौथी गेंद पर कोई रन नहीं बना। पांचवीं गेंद पर सुयश ने दो रन लिए और आखिरी गेंद सुयश आउट हो गए। जैसे-जैसे आखिरी ओवर मैच का रोमांच बढ़ा, वैसे-वैसे ही व्यूअरशिप भी बढ़कर 2.4 करोड़ तक पहुंच गया।
टीवी पर एडवर्टाइजर्स की संख्या में भी 40 प्रतिशत की गिरावट
टीवी पर मैच देखने वालों की संख्या में ही नहीं कमी आ रही है, बल्कि टीवी पर एडवर्टाइजर्स की संख्या में भी 40 प्रतिशत की गिरावट आई है। पिछले साल टीवी पर 64 एडवटाईजर्स ने ऐड दिए थे, जबकि इस साल संख्या में कमी आई और केवल 35 एडवटाईजर्स ने ऐड दिए।
वहीं जियो सिनेमा ने 500 से ज्यादा एडवर्टाइजर्स को भी अपने साथ जोड़ा है। इनमें कैस्ट्रॉल, टीवीएस, ओरियो, अल्ट्राटेक सीमेंट जैसे पुराने ब्रांड शामिल हैं, जो धीरे-धीरे अपने विज्ञापन खर्च को टीवी से डिजिटल की ओर ले जा रहे हैं। इसके साथ-साथ ड्रीम 11, PhonePe, अमेजन, रैपिडो जैसे डिजिटल-फर्स्ट ब्रांड भी शामिल हैं। ऐसे में जियो सिनेमा आईपीएल की टोटल ऐड सेल्स के 60% पर कब्जा कर सकता है।
2 अलग-अलग मीडिया नेटवर्क ब्रॉडकास्ट कर रहे IPL
IPL के 16वें एडिशन को दो अलग-अलग मीडिया नेटवर्क ब्रॉडकास्ट कर रहे हैं। रिलायंस के जियो सिनेमा के पास डिजिटल और स्टार स्पोर्ट्स के पास टेलीविजन के राइट हैं। डिज्नी स्टार ने भारतीय महाद्वीप के TV राइट्स को 23,575 करोड़ रुपए में खरीदा था। वहीं वायकॉम 18 (जियो सिनेमा) ने भारतीय महाद्वीप के डिजिटल राइट्स को 20,500 करोड़ रुपए में और चुनिंदा 98 मैचों के नॉन एक्सक्लूसिव डिजिटल राइट्स को 3,258 करोड़ रुपए में खरीद था। जियो IPLके मैच फ्री में दिखा रहा है।